open-index/open-wikipedia-markdown huggingface dataset:
Kaija Salopuro

**Kaija Salopuro** (s. 1938) on suomalainen entinen jalkapalloilija ja suomalaisen naisjalkapalloilun uranuurtaja.

Salopuro oli Helsingin Jalkapalloklubin naisjoukkueen perustajia ja ensimmäinen kapteeni. Hän voitti joukkueen kanssa viisi peräkkäistä Suomen-mestaruutta vuosina 1971–1975. Pelaajauransa jälkeen hän toimi huolto- ja johtotehtävissä HJK:ssa ja naisten maajoukkueessa sekä muissa Suomen Palloliiton tehtävissä. Hän jäi eläkkeelle vuonna 2003.

Salopuro valittiin suomalaisen jalkapalloilun Hall of Fameen vuonna 2010 ja HJK:n vastaavaan vuonna 2013. Vuonna 2012 hän sai Pro Urheilu -mitalin. Hänen mukaansa on nimetty tyttö- ja naisjalkapalloilun edistämiseksi tehdystä työstä myönnettävä Kaijan kannu -kiertopalkinto, jonka ensimmäinen saaja hän oli vuonna 2006.

## Lähteet
Olavi Haaskivi

**Olavi Haaskivi** (6. lokakuuta 1923 Mikkeli – 11. tammikuuta 2007 Helsinki) oli suomalaisen jalkapallovalmennuksen kehittäjä ja Suomen Palloliiton koulutuspäällikkö.

Haaskivi toimi jatkosodassa päämajan radiopataljoonan radiosähköttäjänä. Hän palveli myös Ruotsissa osana operaatio Stella Polarista. Hän palasi Suomeen vuonna 1945, opiskeli liikuntaneuvojaksi ja aloitti työt Palloliiton alueohjaajana Kuopiossa vuonna 1948. 1950-luvun alussa Haaskivi muutti Lahteen kehittämään paikallista jalkapalloilua ja vuonna 1957 Helsinkiin Palloliiton koulutuspäälliköksi. Hän jäi eläkkeelle vuonna 1983.

Haaskivi tunnettiin muun muassa taito- ja poikatoimintakilpailuiden kehittäjänä. Hän järjesti taitokilpailuja jo vuonna 1949 Kuopiossa, ja vuonna 1954 käytiin Lahdessa ensimmäinen jalkapallotekniikan SM-kilpailu. Vuonna 1960 Haaskivi rakensi kuntopyörää muistuttaneen testipyörän, minkä myötä hän teki yhteistyötä Työterveyslaitoksenkin kanssa. Haaskivi oli myös audiovisuaalisten menetelmien käytön edelläkävijöitä Suomen jalkapallovalmennuksessa.

Haaskivi oli Palloliiton kunniajäsen vuodesta 1988 alkaen. Hänet valittiin suomalaisen jalkapalloilun Hall of Fameen vuonna 2010.

Haaskiven poika Kai Haaskivi on jalkapalloilija ja jalkapallovalmentaja.

## Lähteet
Glory Days

**Glory Days** on amerikkalaisen laulaja-lauluntekijä Bruce Springsteenin tekemä ja esittämä kappale. Se julkaistiin vuonna 1985 viidentenä singlenä hänen suuresti menestyneeltä albumiltaan *[[Born in the U.S.A.]]*. Kappale nousi Suomen virallisen singlelistan sijalle 17.

## Historiaa
”Glory Days” nauhoitettiin huhti- tai toukokuussa vuonna 1982. Kappale on surkuhupaisa tarina miehestä, joka surumielisesti muistelee niin sanottuja "loistokkaita päiviään" (englanniksi: glory days) ja ihmisiä, joita tunsi lukion aikana. Musiikki kappaleessa on hilpeää. Siinä kuullaan myös Steven Van Zandtin mandoliinisoolo. Kappale pääsi parhaimmillaan sijalle viisi *Billboard* Hot 100 pop singles&nbsp;-listalla kesällä 1985.

## Lähteet
Parrotspitze

**Parrotspitze** on 4&nbsp;432 metriä korkea vuori Sveitsin ja Italian rajalla Valais’n Alpeilla. Se on Monte Rosan massiivia.
Oskar Sandström

**Oskar Sandström** (s. 16. huhtikuuta 1998 Pietarsaari) on suomalainen jalkapalloilija, joka edustaa Ykkösessä pelaavaa FF Jaroa. Pelipaikaltaan hän on keskikenttäpelaaja.

Sandström teki ensiesiintymisensä Veikkausliigassa 16. kesäkuuta 2015, Jaron voittaessa Ilveksen kotonaan 3–0. Kaikkiaan Sandström pelasi 4 Veikkausliigaottelua kaudella 2015, jolloin Jaro putosi Ykköseen. Kauden 2015 päätteeksi Sandström oli testeissä siirtyäkseen Ruotsin mestarin IFK Norrköpingin rivieihin. Tämä ei toteutunut, joten Sandström jatkoi Jaron riveissä Ykkösessä. Välillä hän on pelannut myös Kakkosessa pelanneen Jaron farmijoukkueen JBK:n riveissä.

Oskar Sandström on pelannut säännöllisesti ikäkausimaajoukkueissa kaikkiaan 19 maaottelua.

## Lähteet
Nordend

**Nordend** on 4&nbsp;609 metriä korkea vuori Sveitsin ja Italian rajalla Valais’n Alpeilla. Se on Monte Rosan massiivin neljänneksi korkein huippu ja ryhmän pohjoisin.
Driton Shala

**Driton Shala** (s. 26. toukokuuta 1997) on kosovolais-suomalainen jalkapalloilija. Shala on pelannut Veikkausliigassa FC Lahden ja PK-35 Vantaan riveissä yhteensä 10 ottelua. Shalan veli Drilon Shala on myös jalkapalloilija.

## Seurajoukkueet

Driton Shalan pelaajaura aikuisten tasolla alkoi kaudella 2014, kun hän nousi FC Lahden kokoonpanoon. Shala debytoi Veikkausliigassa vain 16-vuotiaana 27. huhtikuuta 2014 ottelussa KuPS–FC Lahti. Debyyttiottelu jäi kuitenkin ainoaksi Veikkausliiga-otteluksi FC Lahden paidassa, ja Shala pelasi kaudet 2014–2016 pääasiassa FC Lahden reservijoukkue FC Lahti Akatemiassa Kakkosessa. Shala pelasi loppukaudesta 2016 myös yhdeksän liigaottelua PK-35 Vantaan riveissä.

Shala siirtyi kaudeksi 2017 Kakkosessa pelanneen KTP:n riveihin. Shala pelasi kaudella 2017 yhteensä 21 Kakkosen ottelua ja teki niissä viisi maalia. KTP voitti kaudella 2017 Kakkosen A-lohkon. Kaudeksi 2018 Shala siirtyi Ykkösen AC Ouluun, jossa hän pelasi yhdeksän Ykkösen ottelua. Kaudella 2019 hän ei saanut peliaikaa ja Shalan sopimus AC Oulun kanssa purettiin kesken kauden. Nykyisin Driton edustaa Lahden Reipasta.

## Maajoukkue

Driton Shala debytoi ikäluokkansa (1997) maajoukkueessa 16-vuotiaana 20. tammikuuta 2014 Minskissä pelatussa ottelussa Moldova–Suomi. Hän pelasi oman ikäluokkansa maajoukkueessa kuusi ottelua.

## Lähteet

## Aiheesta muualla

* Driton Shala Palloliiton sivuilla 
* Driton Shala Veikkausliigan sivuilla
* Driton Shala Soccerwayn sivuilla
Auran seurakunta

**Auran seurakunta** on entinen Suomen evankelis-luterilaisen kirkon seurakunta, joka toimi Auran kunnan alueella. Seurakunta kuului Turun arkkihiippakuntaan ja Paimion rovastikuntaan. Auran seurakunta liitettiin vuoden 2021 alussa Liedon seurakuntaan. Seurakunnan viimeinen kirkkoherra oli Torsten Sandberg (ent. Torsti Äärelä), joka siirtyi seurakuntaliitoksen jälkeen Liedon seurakunnan kappalaiseksi.

## Historia
Auran seurakunnan alue on kuulunut alun perin Liedon seurakuntaan. Alueelle muodostui Prunkkalan kappeliseurakunta 1636, jolloin Leppäkosken yläpuolella asuville myönnettiin oikeus pitää alueella kappalaista. Nykyinen kirkko on valmistunut 1804. Auran seurakunta muodostettiin 1917 Prunkkalan kappeliseurakunnasta ja Pöytyän seurakunnan eteläisistä kylistä.

Arkkihiippakunnan tuomiokapituli patisti Auran seurakuntaa seurakuntaliitokseen joko Pöytyän ja Liedon seurakunnan kanssa, sillä tuomiokapituli katsoi, ettei seurakunnalla ollut edellytyksiä jatkaa itsenäisenä. 2000-luvulla seurakunta oli usein julkisuudessa johtamiseen liittyvien ongelmien takia. Seurakuntaliitos Liedon kanssa toteutui vuoden 2021 alussa.

## Toimipaikat
Auran nykyinen kirkko on valmistunut 1804. Hautausmaa sijaitsee kirkon vieressä. Vuonna 1977 valmistunut seurakuntatalo sijaitsee virastotalon vieressä.

## Katso myös
* Auran helluntaiseurakunta

## Lähteet

## Aiheesta muualla
* Auran seurakunnan kotisivut
Ingvar Sandström

**John Ingvar Sandström** (s. 3. syyskuuta 1942 Lycksele) on entinen ruotsalainen maastohiihtäjä ja MM-mitalisti, joka kilpaili 1960-luvun lopulla ja 1970-luvun alussa. 

Ingvar Sandström edusti urallaan Lycksele IF:ää hiihdossa ja saavutti vuoden 1970 Vysoke Tatran MM-kisoissa pronssia Ruotsia 4&nbsp;x&nbsp;10 kilometrin viestihiihdossa. Sandström oli mukana jo edellisissa vuoden 1966 Oslon MM-kisoissa, joissa hän saavutti uransa parhaan henkilökohtaisen sijoituskena 30 kilometrillä sijoittumalla neljänneksi. Lisäksi hän oli 15 kilometrillä kymmenes ja neljänneksi sijoittuneen Ruotsin viestijoukkueen ankkurina. Vuoden 1970 MM-kisojen viestimitalin lisäksi Sandström hiihti henkilökohtaisilla matkoilla 15 kilometrillä 12:nneksi ja 30 kilometrillä yhdeksänneksi.

Sandström edusti Ruotsia olympialaisissa vuoden 1968 Grenoblen kisoissa, joissa hän hiihti 30 kilometriä sijoittuen 21:nneksi.

Kansallisesti hän saavutti vuonna 1969 15 kilometrin Ruotsin mestaruuden.

## Lähteet
Melissa McBride

**Melissa McBride** (s. 23. toukokuuta 1965 Lexington, Kentucky, Yhdysvallat) on yhdysvaltalainen näyttelijä. Hän on näytellyt muun muassa Carol Peletierin roolissa televisiosarjassa *[[The Walking Dead]]*, jossa hän on esiintynyt alusta alkaen.

## Aiheesta muualla

*
Istrian piirikunta

**Istrian piirikunta** on Kroatian piirikunta Istrian niemimaalla. Piirikunnan pinta-ala on 2&nbsp;813 neliökilometriä ja väkiluku oli vuoden 2018 arvion mukaan 209&nbsp;020. Piirikunnan hallintokeskus on Pazin, mutta suurin kaupunki on Pula.

Istriassa puhutaan kroatian lisäksi myös italiaa. Molemmilla kielillä on piirikunnassa virallinen asema.

## Lähteet

## Aiheesta muualla
Kirsi Mikkonen

**Kirsi Mikkonen** (s. 1969) on suomalainen kuvataiteilija, joka elää ja työskentelee kehitysvammaisten taiteilijayhteisö Kirsikodissa Lieksassa. Hänen tuotantoonsa kuuluu akryylimaalauksia, maalattuja tekstiilejä sekä taideteollisuustuotteita. Mikkonen tunnetaan erityisesti Via Toscana -sarjan teoksista. Mikkosen suunnittelemia kankaita on käytetty erilaisissa kodin sisustukseen liittyvissä tuotteissa kuten pöytäliinoissa, verhoissa, tarjottimissa, tuoleissa ja vaatteissa.

Mikkonen on erityistaiteilija, jonka teoksia on esitetty useissa suomalaisissa ja ulkomaisissa näyttelyissä. Hänet valittiin Kettukin vuoden taiteilijaksi vuonna 2006. Vuoden taiteilijan juhlanäyttelyn yhteydessä julkaistiin Mikkosen elämää ja taidetta käsittelevä kirja, jonka ovat kirjoittaneet Ari Sainio ja Otso Kantokorpi. 

Kirsi Mikkonen on Joensuun Taiteilijaseuran jäsen.

## Lähteet

## Aiheesta muualla
Kirjoja joissa Kirsi Mikkonen tai hänen taiteensa esiintyy:
** Raija Mikkonen, Ari Sainio 2002. *Hännätön kissa*. Kehitysvammaliitto. (Selkokirja)
** Tuija Kuutti, Minna Raitmaa (toim.) 2002. *Ateljee Hännätön kissa.* Studio Bobtailed Cat. Nykytaiteen museon julkaisuja 82/2002
** Jöns Carlson 2003. "Haja-ajatuksia kehitysvammaisten taiteesta ja muiden". Teoksessa Seppo Knuuttila (toim.) *ITE käsillä, nykykansantaiteen vuosikirja 2*. Maahenki.
** Markus Haataja (toim.) 2004. *Via Toscana - Kirsikodin Italia 20.9.– 30.10.2003*. Kirsikoti.
** Ahti Isomäki, Raisa Laurila-Hakulinen (toim.) 2004. *Sivusta katsoen. Taju 2004.* Hyvinkään taidemuseon julkaisuja no 24. (Selkokirja)
** Ahti Isomäki (toim.) 2006. *Aurinko ja kolme kuuta.* Kettuki. (Selkokirja)
** Raija Mikkonen(toim.) 2006. *Kallio tanssii. The Rock dances.* Kirsikoti. (Selkokirja)
** Minna Haveri, 2010. *Nykykansantaide.* Maahenki.
Seitenoikean voimalaitos

**Seitenoikean voimalaitos** on Emäjoessa Ristijärvellä sijaitseva Aarne Ervin suunnittelema vesivoimalaitos. Oulujoki Oy rakensi voimalaitoksen vuonna 1961.

Voimalan putouskorkeus on 15,6 metriä. Laitoksessa on yksi Kaplan-turbiini, josta tuotetaan tehoa 38 MW. Seitenoikea on Hyrynjärven säännöstelyvoimalaitos, keskivirtaama voimalaitoksella on vuosina 1961–2011 ollut 82 kuutiometriä sekunnissa.

## Lähteet
*Fortumin vesivoimalaitokset (Viitattu 23.8.2017)

### Viitteet

## Aiheesta muualla
* 
* Oulujoen ja Sotkamon reitin voimalaitokset, Museovirasto (Viitattu 10.7.2015)
Open Knowledge Finland

**Open Knowledge Finland ry (OKFI)** on vuonna 2012 perustettu suomalainen yhdistys, joka toimii kansainvälisen Open Knowledge -verkoston kumppaniyhdistyksenä Suomessa ja edistää datan ja tiedon avaamista ja avoimen tiedon hyödyntämistä.

## Toimintaa
Yhdistys oli Apps4Finland-kilpailun pääjärjestäjä vuonna 2014 yhdessä Forum Viriumin ja Suomen Verkkodemokratiaseuran kanssa. Vuonna 2015 OKFI koordinoi kilpailun järjestämistä ja vaihtoi kilpailun nimen Open Finland Challengeksi. Open Knowledge Finland ry. järjestää vuosittain myös Nordic Open Data Week -tapahtuman Suomen osuuden ja osallistuu Tampereella järjestettävään Mindtrek -tapahtumaan. OKFI koordinoi myös useita eri tahojen (Sitra, Tekes, EU) rahoittamia tutkimus- ja tuotekehitysprojekteja. Esimerkiksi tietopyyntö-palvelu (http://www.tietopyynto.fi), jonka avulla voi tehdä tietopyynnön Suomen julkisen sektorin toimijoille, on OKFI toteuttama hanke. Tietopyyntö-sivusto julkaisee sekä tehdyn tietopyynnön että siihen julkiselta sektorilta saadun vastauksen automaattisesti.

Vuonna 2014 valtioneuvosto järjesti Avoin Suomi 2014 -tapahtuman, jonka järjestelytoimikunnassa OKFFI:n hallituksen puheenjohtaja toimi asiantuntijaroolissa. OKFI on toiminut usein asiantuntijan roolissa avoimeen tietoon liittyvissä hankkeissa.

Vuonna 2014 OKFI oli aktiivisesti luomassa omadata-aloitetta (engl. MyData) yhteistyössä HIIT:n kanssa. MyData on johdatus ihmiskeskeiseen henkilötiedon hyödyntämiseen, jossa yksilö kontrolloi omaa henkilötietoaan. OKFI järjesti vuosittaisen MyData-konferenssin aina vuoteen 2018 asti. Tällöin MyData-liike oli maailmalla kasvanut niin suureksi, että se kannatti eriyttää omaksi yhdistyksekseen. Loppuvuodesta 2018 perustettiin MyData Global ry, josta tuli ensimmäinen Suomeen perustettu kansainvälinen yhdistys. Suuri osa OKFIn henkilöstöstä jatkoi MyData Globalin työntekijöinä.

Vuonna 2016 yhdistys teki Valtioneuvoston kanslialle selvityksen yhdessä elinkeinoelämän tutkimuslaitoksen (ETLA) kanssa avoimen datan kustannustehokkaasta hyödyntämisestä. 

Vuonna 2017 yhdistys teki Valtioneuvoston kanslialle selvityksen MyData muutosvoimana. 

### Yhdistyksen avointa tietoa tukevia projekteja
# Avoin rajapinta (http://www.avoinrajapinta.fi). Avoimen rajapinnan käsitteen määrittely.
# Tietopyyntöpalvelu (https://www.tietopyynto.fi ). Sivusto tietopyyntöjen tekemiseen viranomaisille. Sivusto julkaisee automaattisesti tehdyt tietopyynnöt ja niiden vastaukset päällekkäisen työn välttämiseksi.
#Datakoulu ja Datan avaajan mestarikurssit julkishallinnolle sekä kulttuuritoimijoille (https://www.datakoulu.fi )
#Open Finland Challenge, Pohjois-Euroopan suurin avoimen datan hyödyntämiseen liittyvä kilpailu. Vuonna 2015 kilpailu teki yhteistyötä lisäksi Ultrahack-kisan (http://ultrahack.org/) kanssa, joka on Euroopan suurin hakkerointikilpailu.
#MyData-liike, joka eriytettiin MyData Global ry:ksi vuonna 2018.

## Lähteet

## Aiheesta muualla
* Open Knowledge Finland ry – yhdistyksen virallinen sivusto
Wikimedia Suomi

**Wikimedia Suomi ry** eli **WMFI** on vuonna 2009 perustettu suomalainen yleishyödyllinen yhdistys. Yhdistys tukee ja edistää internet-tietosanakirja Wikipedian sekä muiden Wikimedia Foundationin ylläpitämien maksuttomien palveluiden tuntemusta ja käyttöä, sekä vapaan sisällön luontia ja levittämistä Suomessa.

Kotimaisten kielten keskus myönsi Wikimedia Suomelle vuonna 2012 Suomen kielen tulevaisuus -palkinnon.

## Historia
Yhdistyksen kaavailu alkoi vuonna 2007 pidetyssä tapaamisessa ja jatkui keskustelusivulla. Huhtikuussa 2009 suunnittelu siirtyi yhdistyksen omaan wikiin. Yhdistys  perustettiin Helsingissä 14. kesäkuuta 2009. Patentti- ja rekisterihallitus rekisteröi yhdistyksen lokakuussa 2010.

## Rooli
Yhdistys toimii Wikimedia Foundationin suomalaisena kumppaniyhdistyksenä eli jaostona (*Chapter*). Wikimedia Suomi ry on itsenäinen yhdistys eikä se ole virallisesti osa Wikimedia-säätiötä, mutta voi muiden kumppaniyhdistysten tavoin hakea rahoitusta Wikimedia-säätiöltä muiden rahoituslähteiden lisäksi. Yhdistys ei myöskään virallisesti edusta suomalaista  verkostoa, vaan ennemminkin pyrkii yhteistyöhön ja tukemaan wikipedistien työtä.

## Toiminta
Yhdistys on toiminut yhteistyössä myös muiden maiden vastaavien organisaatioiden, kuten Wikimedia Viron, Wikimedia Sverigen ja Wikimedia Norgen kanssa. Wikimedia Suomi on ollut mukana Pohjois-Euroopan Wikimedioiden (Pohjoismaat, Viro ja Latvia) yhteistyöjärjestön tapaamisissa, sekä Keski- ja Itä-Euroopan Wikimedioiden tapaamisissa.  WMFI on Wikimedia Europen yhdistysjäsen. Myös Wikimanioihin on osallistuttu vuosittain. 

Villa Karon yhteisöjäseneksi Wikimedia Suomi liittyi vuonna 2022. 

Wikimedia Suomi on järjestänyt muun muassa Museoviraston kanssa yhteistyössä Wiki Loves Monuments -valokuvauskilpailuja Suomessa vuodesta 2018. Yhdistys on ollut aktiivinen yhteistyössä niin sanoitulla GLAM-aloilla (galleriat, kirjastot, arkistot ja museot), joiden kanssa se on järjestänyt yhteistyössä Wikipedian ja Wikimedian tietojärjestelmien muokkaus- ja koulutustilaisuuksia sekä fotosafareita.

Eräs osa toimintaa on ollut Wikimedian tietojärjestelmiä koskeva yleisötyö ja tiedottaminen.   

## Puheenjohtajat
* Samuli Lintula, 2009–2010
* Niklas Laxström, 2010–2012
* Tommi Kovala, 2012–2015 
* Heikki Kastemaa, 2016–2018
* Jaakko Pirinen, 2019–2021
* Tero Toivanen, 2022–2025
* Ulpu Pajari, 2026–

## Lähteet

## Aiheesta muualla

* 
* Wikimedia Suomi ry – yhdistyksen www-sivut
* Wikimedia Suomi – yhdistyksen blogi
Akira Takasaki

**Akira Takasaki** (s. 22. helmikuuta, 1961 Osaka, Japani) on tunnetuimpia japanilaisia heavy metal -kitaristeja. Hän on tunnettu tähden muotoisista ESP-merkkistiä sähkökitaroista, ja polvillaan soitetuista rajusta ja nopeista kitarasooloista. 

Takasaki  aloitti uransa 70-luvun puolivälissä pop-rock-yhtyeessä nimeltä Lazy, jossa hän esiintyi nimellä "Suzy". Hän perusti rumpali Munetaka Higuchin kanssa heavy metal -yhtyeen Loudness vuonna 1981. Yhtye oli ensimmäinen japanilainen heavy metal -yhtye, joka allekirjoitetti levytyssopimuksen Yhdysvalloissa ja julkaisi viisi Billboardin listoille noussutta albumia vuoteen 1997 mennessä. Loudnessin lisäksi hänellä on ollut sooloprojekteja kuten 5X, Misako Honjoh, and M.T. Fuji.

Takasaki on pidetty Japanin Eddie Van Halenina. Hän oli tunnettu kitaristi Japanissa kun hän tuli kansainvälisen huomion kohteeksi 80-luvun metallin Loudnessin albumin Thunder in the East (1985= myötä. Hänen vahvuuksina on pidetty metallisia kitarariffejä, sävellystaitoa sekä soiton tekniikkaa, joka on erittäin nopeaa ja tarkkaa. Hän tuli tunnetuksi myös yhtenä ensimmäistä, joka käytti ESP-kitaraa. 

## Lähteet

## Aiheesta muualla
* 
* 
*
Gustaf Fredrik Gejtel

**Gustaf Fredrik Gejtel** (24. toukokuuta 1821 Hattula – 10. tammikuuta 1888 Turku) oli suomalainen senaattori ja lääninsihteeri.

Gejtelin vanhemmat olivat kapteeni Adolf Fredrik Gejtel (k. 1830) ja Fredrika Wegelius. Hän kävi Hämeenlinnan triviaalikoulua ja Turun lukiota, pääsi ylioppilaaksi 1841 ja suoritti Helsingin yliopistossa tuomarintutkinnon 1844. Gejtel sai varatuomarin arvon 1848.

Gejtel oli Suomen senaatin oikeusosaston ylimääräisenä kopistina 1847–1849, Turun ja Porin läänin varalääninsihteerinä 1849–1856, päätullijohtokunnan sihteerinä 1856–1859 ja Turun ja Porin läänin lääninsihteerinä 1859–1874. Hän oli Suomen senaatin oikeusosastolla senaattorina 1874–1885.

Gejtel oli naimisissa vuodesta 1850 Eufrosyne Katarina Utterin kanssa.

## Lähteet
Frans Emil Lönnblad

**Frans Emil Lönnblad** (22. kesäkuuta 1823 Viipuri – 12. heinäkuuta 1887 Turku) oli suomalainen senaattori ja Viipurin hovioikeuden presidentti.

Lönnbladin vanhemmat olivat kihlakunnantuomari Josef Lönnblad (1779–1849) ja Magdalena Johanna Charlotta Mörtengren. Hän pääsi ylioppilaaksi 1839 ja suoritti Helsingin yliopistossa tuomarintutkinnon 1845. Lönnblad sai varatuomarin arvon 1849.

Lönnblad oli Turun hovioikeudessa ylimääräisenä notaarina 1845–1851, kanslistina 1851–1854, kirjaajana 1854, ylimääräisenä viskaalina 1854–1856, notaarina 1856–1859, sihteerinä 1859–1861, asessorina 1861–1869 ja hovioikeudenneuvoksena 1869–1872. Lönnblad oli myös kirkollisvirkakunnan leski- ja orpokassan johtokunnan asiamiehenä ja sihteerinä 1854–1857. Hän oli Suomen senaatin oikeusosastolla senaattorina 1872–1879 ja Viipurin hovioikeuden presidenttinä 1879–1887.

Lönnblad oli naimisissa 1862–1872 Augusta Vilhelmina Åkermanin (k. 1872) kanssa.

## Lähteet
OFC Nations Cup 2016

**OFC Nations Cup 2016** oli järjestyksessään kymmenes OFC Nations Cup eli Oseanian mestaruusturnaus. Turnaus pelattiin ensimmäistä kertaa Papua-Uudessa-Guineassa. Turnaus toimi samalla karsintaturnauksena vuoden 2018 MM-kisoja sekä Maanosaliittojen cup 2017:ää varten. Turnauksen hallitseva mestari oli Tahiti. Turnauksen voitti Uusi-Seelanti, joka voitti loppuottelussa Papua-Uuden-Guinean rangaistuspotkukilpailun jälkeen. Turnauksen parhaaksi pelaajaksi valittiin Papua-Uuden-Guinean David Muta.

## Turnaus

### Joukkueet

### Lohko A

### Lohko B

## Pudotuspelit

## Lähteet
Attila (rakennus)

**Attila** on vuonna 1915 rakennettu kenkätehdaskiinteistö Tampereen Tullin kaupunginosassa Itsenäisyydenkadun ja Yliopistonkadun risteyksessä. Vuodesta 2007 lähtien se on toiminut virastorakennuksena. Juvenes-yhtiöllä on rakennuksessa kokoustiloja ja ravintola. Sisäpihalla on 160-paikkainen pysäköintilaitos.

Attilan rakennus sekä sen sisäpihalla sijaitsevat tehtaan piippu ja entinen talli on suojeltu asemakaavalla.

## Talon historiaa
Kenkätehtaan rakennutti Anton Kustaa Attila vuonna 1915. Suomen sisällissodan aikana vuonna 1918 Attilassa koulutettiin muun muassa punakaartin tykistöä ja rakennuksessa teloitettiin noin 50 punaista. Attila myi tehtaan tehtailija Edvard Rentolle 1920-luvulla. Talo oli Emil Aaltosen kenkätehtaana vuosina 1931–1974. Tehdas teki esimerkiksi luistimia, armeijan saappaita ja kuuluisia pikisaumamonoja. Rakennusta laajennettiin 1950-luvulla, ja työmaan vastaavana mestarina toimi Kalle Päätalo.

Kenkätehtaana toimimisen jälkeen rakennuksessa oli Tampereen yliopiston toimintoja, muun muassa kirjasto. Senaatti-kiinteistöjen teettämän kunnostuksen jälkeen kirjasto siirtyi omaan uudistaloonsa Kalevantielle ja Attilan rakennukseen muuttivat 2007 Pirkanmaan ympäristökeskus (nyk. Pirkanmaan ELY-keskus), Pirkanmaan-Satakunnan maanmittaustoimisto ja Tiehallinnon Hämeen tiepiiri (nyk. Väylävirasto). Vuonna 2016 Attilaan muutti myös Taiteen edistämiskeskuksen Pirkanmaan aluetoimipiste. Turvallisuus- ja kemikaalivirasto Tukesin Tampereelle alueellistetut osat siirtyivät sinne vuonna 2017 ja Lääkealan turvallisuus- ja kehittämiskeskus Fimean Tampereen toimipiste vuonna 2023. 

## Kuvia

Kuva:Former Attila shoe factory in Tampere 20250724 001.jpg|Attilan sisäpihaa kesällä 2025.
Kuva:Attilan kenkätehdas vuonna 1955. Kuva E. M. Staf, Vapriikin kuva-arkisto. (16248842057).jpg|Työntekijöitä Attilan kenkätehtaalla vuonna 1955.
Kuva:Attilan kenkätehtaan pohjaamo vuonna 1952. Kuva Jussi Kangas, Vapriikin kuva-arkisto. (16434750455).jpg|Kenkätehtaan pohjaamo vuonna 1952.


## Lähteet

## Aiheesta muualla

*Harri Repo: Tampereen Attila pääsi vihdoin täysremonttiin; Tekniikka & talous 29.11.2007
*Touko Berry: Teollisuusjohtaja Emil Aaltonen (1869–1949); Koskesta voimaa
*Kontrahti 1/2008; Senaatti-kiinteistöt 
* Osakeyhtiö Attila Tampere jalkinetehdas, Suomen Kuvalehti, 16.09.1922, nro 37, s. 23, Kansalliskirjaston digitaaliset aineistot
Albert Werner Nykopp

**Albert Verner Nykopp** (15. kesäkuuta 1826 Juva – 8. tammikuuta 1882 Helsinki) oli suomalainen senaattori ja Suomen pankin johtaja.

Nykoppin vanhemmat olivat Porvoon tuomiorovasti Karl Gustaf Nykopp (1785–1849) ja Anna Kristina Dreilick. Hän kävi Porvoon lukiota, pääsi ylioppilaaksi 1843 ja suoritti Helsingin yliopistossa tuomarintutkinnon 1848 sekä suuremman kameraalitutkinnon 1853. Nykopp sai varatuomarin arvon 1851.

Nykopp oli Viipurin hovioikeudessa ylimääräisenä kanslistina 1849–1853, Suomen senaatin oikeusosastolla ylimääräisenä kopistina 1853, senaatin talousosaston ylimääräisenä kamarikirjurina 1853–1854, Hämeen läänin varalääninsihteerinä 1854–1855, Suomen sotakomissariaatin sihteerinä Helsingissä 1855–1856, senaatin valtiovaraintoimituskunnan kopistina 1856–1858, sotilastoimituskunnan kanslistina 1858–1859 sekä valtiovaraintoimituskunnan kanslistina vuodesta 1859. Nykopp toimi samalla myös tie- ja vesikulkulaitosjohtokunnan päällikön kanslian kopistina 1856, manufaktuurijohtokunnan sihteerinä 1856–1857, edellä mainitun kanslian sihteerinä 1857–1858 sekä rautatiejohtokunnan kamreerina vuodesta 1858.

Nykopp oli sitten Kuopion läänin lääninsihteerinä 1860–1867 ja Suomen Pankin johtajana 1867. Hän oli Suomen senaatin oikeusosastolla senaattorina 1871–1874 ja talousosastolla senaattorina sekä siviilitoimituskunnan apulaispäällikkönä vuodesta 1874 ja siviilitoimituskunnan päällikkönä vuodesta 1875. Nykopp toimi talonpoikaissäädyn sihteerinä valtiopäivillä 1867.

Nykopp oli naimisissa vuodesta 1856 Anna Sofia Idestamin kanssa jonka isä oli Suomen vuorimestari Gustaf Idestam. Heidän poikiaan olivat kollegiasessori Albert Waldemar Nykopp (1860–1923), lähetystöneuvos Albert Olof Nykopp (1868–1942) ja näyttelijä ja ohjaaja Albert Werner Nycop (1877–1946).

## Lähteet
Yö ilman armoa

**Yö ilman armoa** (*The Night of the Following Day*) on Hubert Cornfieldin ohjaama yhdysvaltalainen elokuva vuodelta 1968. Pääosissa näyttelevät Marlon Brando, Richard Boone, Rita Moreno ja Pamela Franklin. Gangsterihahmoja usein esittänyt Al Lettieri näyttelee tässä elokuvassa lentäjää. Ranskassa Le Touquet'n seuduilla kuvatussa jännityselokuvassa kaapataan perijätär, jota pidetään vangittuna rannikolla olevassa talossa.

## Juoni
Elokuvassa kolme rikollista Bud (Brando), Wally (Hahn) ja Leer (Boone) kaappaa lentokentältä Ranskaan saapuvan rikkaan amerikkalaisen perijättären. Siepattua naista on tarkoitus pitää yön ja vaatia sen jälkeen lunnaat. Yhdessä Wallyn narkomaanisiskon Vi (Moreno), jolla on suhde Budin kanssa, rikolliset piileskelevät rannikolla sijaitsevassa talossa odottaen lunnasrahojen toimitusta.  Joukkion sisällä kuitenkin syntyy erimielisyyksiä jotka vaarantavat suunnitelman onnistumisen.

## Näyttelijät

## Aiheesta muualla
*
Pat Brown (kriminologi)

**Pat Brown** (s. 1955 New Jersey) on yhdysvaltalainen profiloija ja tietokirjailija. Hän opiskeli omatoimisesti rikospaikkatutkintaa ja on kirjoittanut aiheesta kirjoja. Hän on myös kirjoittanut tutkimuksen Kleopatran kuolemasta.

Brownista tuli profiloija erikoisen tapahtuman jälkeen. Hän vuokrasi vuonna 1990 huoneen miehelle, jota alettiin pian epäillä lähistöllä tapahtuneen nuoren naisen raiskauksesta ja murhasta. Brown alkoi tutkia tapausta, kävi lävitse muun muassa miehen roskia ja löysi epäilyttäviä todisteita. Hän vei ne poliisille, joka kuitenkin neuvoi jättämään etsinnät ammattilaisille. Brown jatkoi kuitenkin tutkimuksiaan ja opiskeli rikospaikkojen analyysiä, teknistä rikostutkintaa ja psykopatologia. Hän tarjosi apujaan poliisille ilmaiseksi. Joskus hänet otettiin vastaan, joskus ei. Brownilta meni kuusi vuotta aikaa saada murhan rikostutkinta uudelleen auki. Brown perusti tämän jälkeen vuonna 1996 Sexual Homicide Exchange -nimisen pro bono -periaatteella toimivan profilointitoimiston.

Brown kirjoitti vuonna 2011 kirjan *The Profiler: My Life Hunting Serial Killers and Psychopaths*, joka oli osittan muistelma ja osittain kokoelma erilaisia rikostapauksia. Hän kirjoitti 2013 kirjan *The Murder of Cleopatra – History’s Greatest Cold Case*, jossa hän tutki Kleopatran kuolemaa tavallisen rikospaikan tavoin. Hänen päätelmänsä mukaan Kleopatra ei tehnyt itsemurhaan, vaan Octavanius olisi tappanut kuningattaren.

## Lähteet
Corina Căprioriu

**Corina Căprioriu** (s. 18. heinäkuuta 1986 Lugoj) on romanialainen judon olympia- ja MM-mitalisti sekä Euroopan-mestari.

Căprioriu saavutti olympiahopeaa 57&nbsp;kg:n sarjassa Lontoossa 2012 hävittyään loppuottelussa japanilaiselle Kaori Matsumotolle. Rio de Janeiron olympialaisissa 2016 hän oli samassa painoluokassa viides. MM-kilpailuissa hän sai hopeaa Astanassa 2015 hävittyään finaalissa Matsumotolle ja pronssia Pariisissa 2011 sekä oli viides Tokiossa 2010.

Căprioriu voitti Euroopan-mestaruuden 57&nbsp;kg:n painoluokassa Wienissä 2010 kukistettuaan loppuottelussa itävaltalaisen Sabrina Filzmoserin. Hän sai samassa sarjassa EM-pronssia Istanbulissa 2011, oli viides Montpellier’ssa 2014 sekä seitsemäs Lissabonin EM-kilpailuissa 2008 ja Bakun Euroopan kisoissa 2015.

Hän sai 57&nbsp;kg:n painoluokassa kadettien, eli alle 17-vuotiaiden, EM-pronssia  2002 sekä alle 20-vuotiaiden EM-hopeaa 2004.

Căprioriu on saavuttanut Masters-, Grand Slam- ja Grand Prix -kilpailuissa viisi turnausvoittoa, neljä kakkossijaa ja yksitoista kolmossijaa. Maailmancupeissa ja Continental Open -kilpailuissa hänellä on viisi voittoa, kolme kakkossijaa ja neljä kolmossijaa. Hän on voittanut aikuisten sarjassa kolme Romanian-mestaruutta.

## Lähteet
Fougères

**Fougères** on kunta Pohjois-Ranskassa Ille-et-Vilainen departementissa Bretagnen alueella.
 
## Nähtävyyksiä
Kaupungin tärkein nähtävyys on sitä suojaamaan rakennettu linna, Château de Fougères. Se on yksi suurimpia linnoja Euroopassa. Linna on hyvin säilynyt torneineen.

## Aiheesta muualla

## Lähteet
Gelotofobia

**Gelotofobia** on sairaalloinen pelko joutua naurunalaiseksi. Gelotofobiasta kärsivä tyypillisesti kuvittelee, kun ihmiset nauravat, he nauravat hänelle. Sosiaalisissa tilanteissa he saattavat kärsiä päänsärystä, huimauksesta ja tärinästä.

## Lähteet
Eleonooran risti

**Eleonooran ristit** ovat kivestä veistettyjä monumentteja, jotka Englannin kuningas Edvard I teetti vaimonsa Eleonoora Kastilialaisen muistoksi vuosina 1291–1294. Ristejä oli alun perin kaksitoista, mutta yhdeksän niistä on tuhoutunut. Ristit pystytettiin paikkakunnille, joilla Eleonooran ruumista kuljettanut saattue yöpyi matkallaan Lontooseen. Paikkakunnat ovat pohjoisesta etelään lueteltuna:

* Lincoln (lähellä Eleonooran kuolinpaikkaa)
* Grantham
* Stamford
* Geddington
* Hardingstone
* Stony Stratford
* Woburn
* Dunstable
* St Albans
* Waltham (nykyinen Waltham Cross)
* Westcheap (nykyinen Cheapside-katu Lontoossa)
* Charing (nykyiseltä nimeltään Charing Cross)

Säilyneet ristit ovat Geddingtonissa, Hardingstonessa ja Waltham Crossissa.

## Charing Crossin risti

Alkuperäinen Charing Crossin risti oli kaikkein arvokkain. Se sijaitsi kohdassa, joka on nykyään Trafalgar Squaren eteläreunalla. Risti tuhottiin parlamentin määräyksestä Englannin sisällissodan aikana vuonna 1647. Sen paikalla on ollut Kaarle I:n ratsastajapatsas vuodesta 1675. Tätä kohtaa pidetään Lontoon keskipisteenä, josta mitataan maantieteelliset etäisyydet Lontoon ja muiden paikkakuntien välillä.

Charing Crossin rautatieaseman eteen, noin 200 metrin päähän vanhasta paikasta, pystytettiin uusi risti vuonna 1865. Se ei ole alkuperäisen tarkka kopio.

## Lähteet
Raul Neto

**Raul ”Raulzinho” Togni Neto** (s. 19. toukokuuta 1992 Belo Horizonte) on brasilialainen koripalloilija.

Pelintekijänä pelaava Neto aloitti ammattilaisuransa kotimaassaan, josta hän siirtyi Espanjaan vuonna 2011. Atlanta Hawks varasi Neton NBA:han  47. vuorolla. Hänen pelioikeutensa siirtyivät kuitenkin jo varauspäivän iltana Utah Jazzille. Neto palasi pelaamaan Espanjan pääsarjaan, kunnes hän teki heinäkuussa 2015 Jazzin kanssa monivuotisen sopimuksen.

Kesällä 2019 Neto teki sopimuksen Philadelphia 76ersin kanssa.

Neto pelaa myös Brasilian maajoukkueessa, jota hän edusti muun muassa Lontoon kesäolympialaisissa 2012, missä Brasilia sijoittui viidenneksi.

## Lähteet
* Profiili NBA 
* Raulzinho Bio, Stats and Results  Olympics at Sports-Reference.com 
* Profiili  ACB 

### Viitteet

## Aiheesta muualla
* Raul Neto Basketball profile eurobasket.com
Nikon D5300

**Nikon D5300** on Nikonin 17. lokakuuta 2013 julkaisema digitaalinen järjestelmäkamera. Kamerassa on 24 megapikselin APS-C-kokoinen CMOS-kenno. Sillä voi kuvata jopa viisi kuvaa sekunnissa sekä videoida FullHD-videota 60 kuvaa sekunnissa. Kamerassa on Expeed 4 -kuvaprosessori, 39 pisteen automaattitarkennusjärjestelmä ja 3,2 tuuman näyttö. Kameran runko painaa akun kanssa 480 grammaa.

Nikon D5300:n edeltäjä on Nikon D5200 ja seuraaja Nikon D5500.

## Lähteet

## Aiheesta muualla
* Nikon D5300 Nikonin sivuilla
Peugeot 508

**Peugeot 508** on Peugeot’n vuodesta 2010 lähtien valmistama ylemmän keskiluokan automalli, joka korvasi Peugeot 407:n sekä myös suuremman kokoluokan Peugeot 607:n.

## Peugeot 508 I (2010–2018)

Ensimmäisen sukupolven 508 esiteltiin Pariisin autonäyttelyssä syksyllä 2010. Se perustuu samalle pohjalevylle kuin Citroën C5.

Vuoden 2011 Euro NCAP -kolaritestistä 508 sai tulokseksi täydet viisi tähteä.

Frankfurtin autonäyttelyssä syksyllä 2011 esiteltiin farmarimallin maastohenkisempi versio 508 RXH. Sen maavara on 50 millimetriä korkeampi kuin normaalissa SW-farmarimallissa.

Vuonna 2014 tehtiin muutoksia ajovaloihin, etusäleikköön ja puskureihin. Myös takavaloja uudistettiin. Ohjaamossa kojelautaan tuli seitsemäntuumainen kosketusnäyttö, jonka myötä fyysisten painikkeiden määrä väheni. Uusia varusteita olivat kuolleen kulman valvontajärjestelmä sekä peruutuskamera.

  

## Peugeot 508 II (2018–)

Toisen sukupolven 508 esiteltiin Geneven autonäyttelyssä keväällä 2018. Se perustuu samalle EMP2-pohjalevylle kuin esimerkiksi pienempi Peugeot 308. Se on edeltäjäänsä kahdeksan senttimetriä lyhyempi, kuusi senttimetriä matalampi ja uuden perusrakenteen ansiosta noin 70 kilogrammaa kevyempi. Edellismallista poiketen uusi 508 ei ole sedan, sillä takaluukku on saranoitu takalasin yläreunaan. Farmarimalli SW esiteltiin Pariisin autonäyttelyssä syksyllä 2018. 
Vuoden 2018 Euro NCAP -kolaritestistä 508 sai tulokseksi täydet viisi tähteä.

Kantonin autonäyttelyssä syksyllä 2018 esiteltiin ainoastaan Kiinan markkinoilla myytävä 508L. Se on kokonaispituudeltaan 100 millimetriä ja akseliväliltään 55 millimetriä pidennetty versio, joka lisäksi on korimalliltaan perinteinen sedan.

## Lähteet

## Aiheesta muualla
Sebastiano Mannironi

**Sebastiano Mannironi** (22. heinäkuuta 1930 Nuoro – 12. kesäkuuta 2015) oli italialainen painonnostaja, olympiamitalisti ja Euroopan mestari.

Mannironi voitti 60-kiloisten painoluokan olympiapronssia Roomassa 1960. Hän kilpaili olympiatasolla myös Tokiossa 1964 jossa sijoittui sarjassaan viidenneksi ja Melbournessa 1956. Olympiamitalinsa lisäksi Mannironi saavutti lukuisia MM- ja EM-mitaleja sekä yhden maailmanennätyksen.

Mannironi kuoli 84-vuotiaana 12. kesäkuuta 2015.

## Lähteet

* Sebastiano Mannironi Bio, Stats and Results  Olympics at Sports-Reference.com 

### Viitteet
Peugeot 208

**Peugeot 208** on Peugeot’n vuodesta 2012 lähtien valmistama pieni henkilöautomalli, joka korvasi Peugeot 207:n.

## Peugeot 208 I (2012–2020)

Ensimmäisen sukupolven 208 esiteltiin Geneven autonäyttelyssä keväällä 2012. Se oli seitsemän senttimetriä lyhyempi ja senttimetrin matalampi kuin edeltäjänsä, mutta sisätilat olivat aiempaa suuremmat. 208 oli myös keskimäärin 114 kilogrammaa edeltänyttä 207-mallia kevyempi, vaikka perustuikin edelleen samalle PF1-pohjalevylle.

Vuoden 2012 Euro NCAP -kolaritestistä 208 sai tulokseksi täydet viisi tähteä.

Geneven autonäyttelyssä keväällä 2015 esiteltiin kasvojenkohotuksen kokenut 208. Uudistuksessa malli sai uuden etupuskurin, jossa on aiempaa levämpi etusäleikkö. Myös takavaloihin tehtiin muutoksia.
 

## Peugeot 208 II (2019–)

Toisen sukupolven 208 esiteltiin Geneven autonäyttelyssä maaliskuussa 2019. Se on DS 3 Crossbackin jälkeen toinen PSA-konsernin modulaariselle EMP1-pohjalevylle perustuva malli. Samaa perusrakennetta käytetään myös Opel Corsa F:ssä. Uusi 208 on valmistajansa ensimmäinen malli, josta on saatavana täyssähköinen versio. Peugeot 208 valittiin Vuoden autoksi Euroopassa 2020.

Vuoden 2019 Euro NCAP -kolaritestistä 208 sai tulokseksi neljä tähteä viidestä.  

## Moottoriurheilussa
Autosta on johdettu R5-luokan ralliauto Peugeot 208 T16.

## Lähteet

## Aiheesta muualla
Asterix: Jumaltenrannan nousu ja tuho

**Asterix: Jumaltenrannan nousu ja tuho** () on vuonna 2014 ensi-iltansa saanut ranskalais-belgialainen animaatioelokuva, joka perustuu vuonna 1971 julkaistuun René Goscinnyn kirjoittamaan ja Albert Uderzon piirtämään Asterix-sarjakuvaan *[[Jumaltenrannan nousu ja tuho]]*. Se on ensimmäinen 3D-elokuva Asterixista.

## Juoni
Julius Caesar paljastaa uusimman suunnitelmansa päästä eroon sinnikkäistä gallialaisista lopullisesti. Koska hänen armeijansa ei ole onnistunut nujertamaan tätä viimeistä vastarinnan saareketta, hän päättää tuoda sivilisaation kylän porteille.

Caesar rakentaa uuden Rooman – Jumaltenrannan – Asterixin kylän ympärille, painostaen gallialaiset joko omaksumaan kulttuurin tai lähtemään. Huolimatta Asterixin ja Obelixin suunnitelmista pysäyttää rakennustyöt, alkavat rakennukset pian nousta ja Rooman kansalaiset saapuvat valtaamaan heidän asuinaluettaan, aiheuttaen kaaoksen Asterixin kylään.

## Suomenkieliset ääninäyttelijät

Muissa rooleissa: Jenni Sivonen, Tiia-Riikka Vuorinen, Jussi Pajula, Matti Tanttari, Jussi Saari, Jaana Hovinen, Markus Degerman, Ralf Öhberg

## Aiheesta muualla
* 
*
Pekka Halonen (täsmennyssivu)

Pekka Halonen -nimisiä tunnettuja henkilöitä:

*Pekka Halonen (1865–1933), taiteilija
*Pekka Halonen (s. 1962), biologi ja kirjailija
*Pekka Halonen (1927–2001), virustutkija ja professori
*Pekka Pellervo Halonen (1912–1967), rakennusmestari, yrittäjä ja yritysjohtaja, teollisuusneuvos.
Arshad Ali Chaudry

**Arshad Ali Chaudry** (10. huhtikuuta 1950 – 11. kesäkuuta 2015) oli pakistanilainen maahockeypelaaja ja olympiamitalisti.

Chaudry kuului Pakistanin olympiapronssia Montréalissa 1976 voittaneeseen joukkueeseen.

Chaudry kuoli 65-vuotiaana 11. kesäkuuta 2015. Hän sairasti syöpää puolen vuoden ajan ennen kuolemaansa.

## Lähteet
* Arshad Ali Chaudry Bio, Stats and Results  Olympics at Sports-Reference.com 

### Viitteet
Dana

**Dana** voi viitata ainakin seuraaviin:

* Dana, etunimi
* DANA, eräs kenttätykki
* Aes Dana, ranskalainen black metal -yhtye
* Dana Air, nigerialainen lentoyhtiö
* Danan luonnonpuisto, luonnonsuojelualue Jordaniassa
* Dana eli Danu kelttiläisessä mytologiassa jumalatar ja maaemo

## Sukunimi
* Charles Anderson Dana (1819–1897), yhdysvaltalainen toimittaja ja kirjailija
* James Dwight Dana (1813–1895), yhdysvaltalainen mineralogi ja geologi
* Paul Dana (1975–2006), yhdysvaltalainen kilpa-autoilija
* Richard Henry Dana vanhempi (1787–1879), yhdysvaltalainen runoilija
* Richard Henry Dana nuorempi (1815–1882), yhdysvaltalainen kirjailija ja poliitikko, R. H. Dana vanhemman poika
* William H. Dana (1930–2014), yhdysvaltalainen koelentäjä
Gustaf Adolf Finne

**Gustaf Adolf Finne** (10. elokuuta 1883 Kalvola – 28. huhtikuuta 1936 Helsinki) oli suomalainen insinööri ja suojeluskuntalainen, joka sotilasarvoltaan oli kapteeni. Hän työskenteli Kemissä sijaitsevan Pajusaaren sellutehtaan yli-insinöörinä sen perustamisesta 1915 aina vuoteen 1933 saakka. Finne oli myös Saksan varakonsuli vuosina 1920–1934. 

## Elämä
G.A. Finne oli opiskellut Suomen Kadettikoulussa 1890-luvulla, mutta eronnut toiselta vuosikurssilta suorittamatta upseerin tutkintoa. Hän siirtyi opiskelemaan Polyteknilliseen opistoon Helsinkiin ja valmistui insinööriksi 1907. Vuodesta 1909 Finne työskenteli Walkiakoski Oy:n sulfiittiselluloosatehtaalla, kunnes hänet nimittettiin Kemi Oy:n rakenteilla olleen selluloosatehtaan johtajaksi 1915. Hänen ensimmäinen tehtävänsä oli valvoa Kemin sellutehtaan rakentaminen vuosina 1915–1917.  
 
Entinen kadetti Finne ylennettiin kapteeniksi vuonna 1918 Suomen sisällissodan aikana. Kemin suojeluskuntapiirin esikuntapäällikkönä toiminut Finne oli alkuvaiheessa mukana Oulun, Kemin ja Rovaniemen tapahtumissa, nousten myöhemmin Tampereen ja Viipurin kaupunkien komendantiksi niiden valtauksen jälkeen huhtikuussa 1918. Sisällissodan aikaista terroria tutkineen Marko Tikan mukaan Finneen henkilöityvät valkoisen armeijan suorittamat rankaisutoimet, kun hän yhdessä Frans Julius von Wrightin kanssa organisoi kenttäoikeuksien toimintamallin ja Tampereella aloitettua käytäntöä noudatettiin myöhemmin koko maassa. Yhteensä kenttäoikeuksien kuulusteltaviksi joutui yli 25&nbsp;000 vangiksi jäänyttä punakaartilaista, joista noin 600 teloitettiin.

Itsenäisyyden alkuvuosina Finne oli keskeinen vaikuttaja Kemin ja Karihaaran suojeluskuntatoiminnassa toimien muun muassa Karihaaran suojeluskunnan paikallispäällikkönä vuosina 1921–1928 sekä Pohjolan suojeluskuntapiirin valitun esikunnan jäsenenä vuosina 1920–1929. Finne erosi työantajansa Kemi Oy:n palveluksesta terveydellisistä syistä 1934, ja hän kuoli kaksi vuotta myöhemmin Helsingissä.

## Perhe
Gustaf Adolf Finnen veli oli kuvanveistäjä Gunnar Finne. Heidät on molemmat haudattu Kärkölän hautausmaalle.

## Lähteet
Katoptrofobia

**Katoptrofobia** (, peili) tai **spektrofobia** on sairaalloinen pelko peilejä kohtaan. Katoprofobian uskotaan juontavan juurensa kauas historiaan, jolloin ihmiset katsoivat heijastustaan vesistöstä, jolloin he uskoivat, että he näkivät sielunsa. Tavallisesti katoptrofobia pelkäävät omaa heijastustaan, joka voi johtua esimerkiksi huonosta itsetunnosta. Katoptrofobiasta kärsivät saattavat välttää peilejä myös siksi, että taikauskomusten mukaan peilin rikkomisesta seuraa 7 vuoden huono onni. Katoptrofobiaa hoidetaan tavallisesti terapian avulla.

## Lähteet
Pyrofobia

**Pyrofobia** on sairaalloinen pelko tulta kohtaan. Pyrofobian ajatellaan olevan hyvin alkukantainen pelko ja sen historian oletetaan juontavan aina aikoihin, jolloin ihminen oppi hyödyntämään tulta. Pyrofobia johtuu tavallisesti traumaattisesta kokemuksesta. Pyrofobiasta kärsivä henkilö saattaa pakkomielteisesti tarkastaa palovaroittimen paristoja tai katsoa, onko uuni pois päältä. Hän saattaa saada pahoinvointikohtauksia haistaessaan savun.

## Lähteet
Adolf Waldemar Wallensköld

**Adolf Waldemar Wallensköld** (30. toukokuuta 1828 Turku – 17. maaliskuuta 1873 Helsinki) oli suomalainen senaattori, valtiopäivämies ja valtioneuvos.

Wallensköldin vanhemmat olivat Turun hovioikeuden presidentti Erik Wallenius, aateloituna vuodesta 1832 Wallensköld (1779–1846) ja Vivika Eleonora Lagerborg. Hän kävi Turun reaalikoulua (Bergenheimin koulu), pääsi ylioppilaaksi 1844 ja suoritti Helsingin yliopistossa tuomarintutkinnon 1850. Wallensköld sai varatuomarin arvon 1852. Wallensköld oli Turun hovioikeudessa ylimääräisenä notaarina 1850–1854, kanslistina 1854–1855, kirjaajana 1855–1856, ylimääräisenä viskaalina 1856–1857, notaarina 1857–1859 ja protonotaarina 1859–1862 toimien myös ajoittain hovioikeuden apujäsenenä. Hän oli Suomen valtiosihteerinvirastossa vt. 1. toimitussihteerinä Pietarissa 1862 ja vakinaisena toimitussihteerinä sekä Suomen asiain komitean esittelijänä 1862–1870. Wallensköld oli senaatin oikeusosastolla senaattorina 1870–1873. Hän sai valtioneuvoksen arvon 1866. Wallensköld osallistui aatelissäädyssä valtiopäiville 1863–1864, 1867 ja 1872.

Wallensköld oli naimisissa vuodesta 1853 Emilia Charlotta Boijen kanssa. Heidän poikansa Axel Gabriel Wallensköld (1864–1933) oli Helsingin yliopiston romaanisen filologian professori ja Åbo Akademin kansleri.

## Lähteet
Sakawa

**Sakawa** on Ghanasta alkunsa saanut laajalle Afrikassa levinnyt ilmiö, jossa yhdistetään modernit internethuijaukset ja uskonnolliset rituaalit. Pääasiassa uhraamiseen perustuvien rituaalien uskotaan auttavan internetrikollisia onnistumaan paremmin huijauksissaan.

Sakawa-rikolliset tehtailevat muun muassa tekaistuja romansseja ja luottokorttihuijauksia. Kun he hakevat toiminnalleen Juju-pastorin siunauksen, he uskovat yliluonnollisten voimien langettavan uhrit ansaan.

Sakawasta on tullut jo niin laaja ongelma, että se on tahrinut Ghanan mainetta investointikohteena.

## Katso myös

* Nigerialaiskirjeet

## Lähteet

*
Asyylitransferaasit

**Asyylitransferaasit** eli **transasylaasit** ovat transferaaseihin kuuluvia entsyymejä, jotka katalysoivat asyyliryhmän siirtoa luovuttajamolekyyliltä substraatille. Asyylitransferaasien katalysoimien reaktioiden tuotteina muodostuu estereitä ja amideja. Asyylitransferaasien EC-numero on muotoa EC 2.3.x.x.

## Luokittelu ja biologinen rooli
Asyylitransferaasit jaetaan kahteen ryhmään siirtyvän ryhmän perusteella. Ryhmään, joiden EC-numero on muotoa EC 2.3.1.x, kuuluvat entsyymit jotka siirtävät muita asyyliryhmiä kuin aminoasetyyliryhmiä. Aminoasyylitransferaasit siirtävät aminoasyyliryhmiä ja niiden EC-numero on muotoa EC 2.3.2.x. Kolmas alaluokka on entsyymit, jotka siirtäessään asyyliryhmän muuttavat sen alkyyliryhmäksi. Tähän luokkaan kuuluu muun muassa sitraattisyntaasi.

Asyylitransferaasit osallistuvat muun muassa rasvahappojen ja peptidien biosynteesiin. Rasvahappojen synteesiin osallistuvat muun muassa asetyyli- ja malonyylitransasylaasit ja peptidien biosynteesiin useat aminoasyylitransferaasit. Usein asyyliryhmän siirtyy substraatille joltain koentsyymi A:n asyylijohdannaiselta.

## Lähteet
Jakob Viktor Wasastjerna

**Jakob Viktor Wasastjerna** (14. kesäkuuta 1819 Vaasa – 1. maaliskuuta 1895 Helsinki) oli suomalainen senaattori, valtiopäivämies ja Vaasan hovioikeuden asessori.

Wasastjernan vanhemmat olivat Suomen Pankin konttorikirjuri Vaasassa Johan Jakob Falander, vuodesta 1808 Wasastjerna (1781–1858) ja hänen toinen puolisonsa Katarina Kristina Bange. Hän pääsi ylioppilaaksi 1837 ja suoritti Helsingin yliopistossa tuomarintutkinnon 1841. Wasastjerna sai varatuomarin arvon 1844.

Wasastjerna oli Vaasan hovioikeudessa kanslistina 1850–1853, aktuaarina 1853–1855, ylimääräisenä viskaalina 1855–1856, notaarina 1856–1859, sihteerinä 1859–1860 ja asessorina 1860–1869. Hän oli senaatin oikeusosastolla senaattori 1869–1890. Wasastjerna osallistui aatelissäädyssä valtiopäiville 1863–1864, 1872, 1877–1878, 1882 ja 1888.

Wasastjerna oli naimisissa vuodesta 1860 Vendla Helena Vilhelmina Bonsdorffin kanssa jonka isä oli arkkiatri ja valtioneuvos Evert Julius Bonsdorff. Heillä oli neljä poikaa, joista Ivar Ossian Wasastjerna (1868–1941) toimi Pohjoismaiden Yhdyspankin johtajana 1919–1935 ja Victor Waldemar Wasastjerna (1879–1941) oli kihlakunnantuomari ja Turun hovioikeuden hovioikeudenneuvos. Kahdesta muusta pojasta Evert Viktor Wasastjerna (1862–1941) oli puolestaan lääkäri ja sairaalan johtaja Helsingissä ja Axel Edvard Wasastjerna (1866–1917) juristi ja virkamies.

## Lähteet
Livarot-Pays-d’Auge

**Livarot-Pays-d’Auge** on kunta Pohjois-Ranskassa Calvadosin departementissa Normandian alueella.

## Historia
Kunta muodostettiin 1. tammikuuta 2016 kun 22 kuntaa Auquainville, Les Autels-Saint-Bazile, Bellou, Cerqueux, Cheffreville-Tonnencourt, La Croupte, Familly, Fervaques, Heurtevent, Livarot, Le Mesnil-Bacley, Le Mesnil-Durand, Le Mesnil-Germain, Meulles, Les Moutiers-Hubert, Notre-Dame-de-Courson, Préaux-Saint-Sébastien, Sainte-Marguerite-des-Loges, Saint-Martin-du-Mesnil-Oury, Saint-Michel-de-Livet, Saint-Ouen-le-Houx ja Tortisambert yhdistyivät.

## Livarot
Livarot on antanut nimensä alueella tehtävälle tuotesuojatulle Livarot-juustolle. Livarot’n teollisesta historiasta kertoo 1800-luvun lopulla perustetun, nykyään jo lopetetun, Leroy-tehtaan museoitu höyrykone.


Tiedosto: Usine_LEROY,_Livarot.JPG|Leroy-tehdas
Tiedosto: Livarot.gif|Livarot juusto


## Lähteet

## Aiheesta muualla
Johan Daniel Dahl

**Johan Daniel Dahl** (17. kesäkuuta 1816 Turku – 1. helmikuuta 1892 Helsinki) oli suomalainen senaattori ja Turun hovioikeuden hovioikeudenneuvos.

Dahlin vanhemmat olivat Turun hovioikeuden asessori Samuel Dahl (1766–1843) ja Fredrika Eleonora Pipping. Hän kävi Turun katedraalikoulua, pääsi ylioppilaaksi 1835 ja suoritti Helsingin yliopistossa tuomarintutkinnon 1841. Dahl sai varatuomarin arvon 1844.

Dahl oli Turun hovioikeudessa ylimääräisenä notaarina 1842–1847, kanslistina 1847–1849, kirjaajana 1849, ylimääräisenä viskaalina 1849–1853 ja notaarina 1853–1854 toimien samalla kirkollisvirkakunnan leski- ja orpokassan johtokunnan asiamiehenä ja sihteerinä 1852–1854. Hän oli sitten Suomen senaatin prokuraattorintoimituskunnan sihteerinä 1854–1858 ja samalla siviilivirkakunnan leski- ja orpokassan johtokunnan asiamiehenä ja sihteerinä 1856–1858. Tämän jälkeen Dahl oli Turun hovioikeudessa asessorina 1858–1867 ja hovioikeudenneuvoksena 1867–1868. Hän oli Suomen senaatin oikeusosastolla senaattorina 1868–1882.

Dahl oli naimisissa 1848–1875 Antoinette Adolfina Karolina Lagerbladin (k. 1875) kanssa ja vuodesta 1882 Aline Helena Josefina Cumlanderin kanssa.

## Lähteet
Benny Södergren

**Erik Benny Södergren** s. 23. kesäkuuta 1948 Torshällassa on entinen ruotsalainen urallaan olympiamitalin saavuttanut maastohiihtäjä.

Södergrenin osallistui urallaan kaksiin arvokisoihin - vuoden 1976 Insbruckin olympialaisiin ja vuoden 1978 Lahden hiihdon MM-kisoihin. Innsbruckin kisoissa Södergren saavutti ainoana ruotsalaisena hiihtäjänä mitalin sijoittuessaan Ivar Formon ja Gert-Dietmar Klausen jälkeen kolmanneksi 50 kilometrillä. Hän hiihti kisoissa myös 15 kilometriä sijoituksen ollessa 13., 30 kilometriä sijoittuen 12:nneksi ja ollen mukana neljänneksi sijoittuneessa Ruotsin 4&nbsp;x&nbsp;10 kilometrin viestijoukkueessa. Viestissä hän hiihti avausosuuden ja toi Ruotsin joukkueen kärjessä ensimmäiseen vaihtoon muun muassa 20 sekuntia ennen kilpailun voittanutta Suomea, jonka avausosuutta hiihti Matti Pitkänen.  Vuoden 1978 MM-hiihdoissa hän hiihti 15 kilometriä ja sijoittui 33:nneksi.

Ruotsin mestaruuden Södergren saavutti vuonna 1976 Edsbyns SK:n voittaessa 3 x 10 kilometrin viestin.

Uransa jälkeen Södergren on toiminut metalliteollisuudessa johtotehtävissä isältään perityssä sukuyrityksessä yhdessä kahden veljensä kanssa. Nykyinen asuinseutu on ollut syntymäseudun lähellä Eskilstunassa.

## Lähteet